CELEX: C2006/261/53
Language: sl
Date: 2006-10-28 00:00:00
Title: Zadeva T-249/06: Tožba, vložena 8. septembra 2006 — Niko Tube in Nyzhniodniprovskyi Tube Rolling Plant proti Svetu

28.10.2006   
            
            
               SL
            
            
               Uradni list Evropske unije
            
            
               C 261/28
            
         Tožba, vložena 8. septembra 2006 — Niko Tube in Nyzhniodniprovskyi Tube Rolling Plant proti Svetu
   (Zadeva T-249/06)
   (2006/C 261/53)
   Jezik postopka: angleščina
   Stranke
   
      Tožeči stranki: Nikopol Seamless Tubes Plant Closed Joint Stock Company (Niko Tube) (Nikopol, Ukrajina) in Nyzhniodniprovskyi Tube Rolling Plant Open Joint Stock Company (Dnipropetrovsk, Ukrajina) (zastopnika: H.-G. Kamann in P. Vander Schueren, lawyers)
   
      Tožena stranka: Svet Evropske unije
   Predloga tožečih strank
   
               —
            
            
               razveljavitev izpodbijane uredbe kolikor zadeva tožeči stranki;
            
         
               —
            
            
               Svet naj nosi stroške postopka.
            
         Tožbeni razlogi in bistvene trditve
   Tožeči stranki, ki sta ukrajinska proizvajalca brezšivnih cevi, zahtevata razveljavitev Uredbe Sveta št. 954/2006 (1) o uvedbi dokončne protidampinške dajatve na uvoz določenih brezšivnih cevi, ki med drugim izvirajo iz Ukrajine.
   V podporo svojima predlogoma, tožeči stranki navajata, da je Svet:
   
               —
            
            
               s tem, da je upošteval proizvode, ki jih tožeči stranki nista izdelali, določil normalno vrednost na podlagi očitne napake pri presoji in v nasprotju z načelom prepovedi diskriminacije;
            
         
               —
            
            
               kršil člen 3 Osnovne uredbe (2) s tem, da je ugotovil dejansko škodo, ker proizvajalci Skupnosti niso sodelovali v celoti;
            
         
               —
            
            
               kršil člen 5(4) Osnovne uredbe zato, ker ni ustavil postopka zaradi nesodelovanja industrije Skupnosti;
            
         
               —
            
            
               pri presoji na podlagi člena 2(10) Osnovne uredbe napravil očitno napako s tem, da je od izvozne cene odbil domnevno provizijo, ki jo je zaračunavala družba za prodajo Sepco;
            
         
               —
            
            
               kršil načelo prepovedi diskriminacije s tem, da je preučil in končno zavrnil zavezo, ki sta jo ponudili tožeči stranki; in
            
         
               —
            
            
               kršil pravice obrambe tožečih strank in člen 253 ES s tem, da svoje odločitve ni primerno obrazložil.
            
         
      (1)  Uredba Sveta (ES) št. 954/2006 z dne 27. junija 2006 o uvedbi dokončne protidampinške dajatve na uvoz določenih brezšivnih cevi iz železa ali jekla s poreklom iz Hrvaške, Romunije, Rusije in Ukrajine, o razveljavitvi uredb Sveta (ES) št. 2320/97 in (ES) št. 348/2000, o zaključku vmesnih pregledov in pregledov zaradi izteka protidampinških dajatev na uvoz določenih brezšivnih cevi iz železa ali nelegiranega jekla s poreklom, med drugim, iz Rusije in Romunije ter o zaključku vmesnih pregledov protidampinških dajatev na uvoz določenih brezšivnih cevi iz železa ali nelegiranega jekla s poreklom, med drugim, iz Rusije in Romunije ter Hrvaške in Ukrajine (UL 2006 L 175, str. 4).
   
      (2)  Uredba Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (UL 1996 L 56, str. 1).